बांसवाड़ा. शहर के महात्मा गांधी अस्पताल में हुए तिहरे हत्याकांड के बाद जिले में एतिहातन के तौर पर की गई नेटबंदी सोमवार सुबह करीब साढ़े 11 बजे फिर से सुचारू हो गई। इसके अलावा शहर में धारा 144 लागू है और भारी संख्या में पुलिस बल शहर के हर कोने में लगा रखा है। रविवार देर रात को आश्वासन के बाद मृतकों के शवों को सुपुर्द-ए-खाक किया गया। शहर में माहौल शांत है और पुलिस की ओर से पूरी निगरानी रखी जा रही है। वहीं शहर में हुए हत्याकांड के संबंध में किसी भी प्रकार की भ्रामक जानकारी या अफवाह फैलाने पर कठोर कानूनी कार्रवाई के भी निर्देश है। इसलिए कार्रवाई से बचने के लिए किसी भी विवादित मैसेज या जानकारी को फैलाने से बचना ही ठीक रहेगा। साथ शहर में शांति व्यवस्था बनाए रखने में भी आमजन की ओर से पुलिस व प्रशासन को सहयोग किया जाना चाहिए।